OpenLLM-France/wikimedia huggingface dataset:
# Arthur the King

Arthur the King és una pel·lícula d'aventures estatunidenca de 2024 dirigida per Simon Cellan Jones, escrita per Michael Brandt i protagonitzada per Mark Wahlberg, Simu Liu i Juliet Rylance. Es basa en les memòries Arthur - The Dog Who Crossed the Jungle to Find a Home de Mikael Lindnord. A la pel·lícula, el capità d'un equip de raids d'aventures es fa amic d'un gos vagabund ferit anomenat Arthur, que acompanya l'equip en una extenuant carrera de resistència de 700 km per la República Dominicana. S'ha subtitulat al català.
La pel·lícula es va anunciar el 2019 com a estrena de Paramount Players, però es va traslladar a Lionsgate el juny del 2020. El rodatge va començar a la República Dominicana el gener de 2021 i es va estrenar als cinemes el 15 de març de 2024. Va rebre crítiques en diversos sentits i va recaptar 40 milions de dòlars a tot el món.

## Referències

* ↑ «Arthur». Goita què fan, ara!. [Consulta: 3 setembre 2024].
* ↑ Ramos, Dino-Ray. «'Shang Chi's Simu Liu Joins Mark Wahlberg In 'Arthur The King' With Simon Cellan Jones Set As New Director». Deadline Hollywood, December 16, 2020. [Consulta: February 11, 2022].
* ↑ Welk, Brian. «'Shang Chi' Star Simu Liu Joins Mark Wahlberg in Dog Adventure Film 'Arthur the King'» (en anglès americà), 17-12-2020. [Consulta: 3 setembre 2024].
* ↑ Complex, Valerie. «‘Arthur The King’ Trailer: Mark Wahlberg Stars in Lionsgate’s Heartwarming Story About Endurance And Friendship» (en anglès americà), 16-11-2023. [Consulta: 3 setembre 2024].
* ↑ Howard, Courtney. «'Arthur the King' Review: Mark Wahlberg and a Very Good Dog Make For a Winning Combination in This Feelgood Drama». Variety, 13-03-2024. [Consulta: 24 març 2024].
* ↑ Walsh, Katie. «Review: It's a ruff road to redemption in 'Arthur the King,' a well-trained tail of bonding». Los Angeles Times, 15-03-2024. [Consulta: 24 març 2024].
* ↑ D'Alessandro, Anthony. «'Kung Fu Panda 4' Second Weekend At $31M+ Expected To Karate Chop Sandworm — Saturday AM Update». Deadline Hollywood, March 17, 2024. [Consulta: March 17, 2024].
# Safo, historia de una pasión

Safo, historia de una pasión és una pel·lícula en blanc i negre de l'Argentina dirigida per Carlos Hugo Christensen segons el guió de César Tiempo i Julio Porter sobre la novel·la Sapho de Alphonse Daudet que es va estrenar el 17 de setembre de 1943 i que va tenir com a protagonistes a Mecha Ortiz, Roberto Escalada, Eduardo Cuitiño, Guillermo Battaglia i Mirtha Legrand.
En una enquesta de les 100 millors pel·lícules del cinema argentí duta a terme pel Museo del Cine Pablo Ducrós Hicken l'any 2000, la pel·lícula va aconseguir el lloc 43.

## Sinopsi

Un jove mendocino va a Buenos Aires per a estudiar. Allí coneix a una dona major que ell amb la qual comença una fogosa relació amorosa. Al seu torn, es posa de nuvi amb la filla d'un important advocat que pot reportar-li un ascens en la seva carrera. A punt de casar-se, el noi haurà de triar entre la passió i la seva pròpia conveniència.

## Repartiment

* Mecha Ortiz com a Selva Moreno
* Roberto Escalada com a Raúl de Salcedo
* Eduardo Cuitiño com a Dr. Molina
* Guillermo Battaglia com a Caudal
* Mirtha Legrand com a Irene Benavídez
* Nicolás Fregues com a Dr. Benavídez
* Miguel Gómez Bao com a Tío Silvino
* Elisardo Santalla com a Don Raimundo
* Ricardo Canales com a Delavalle
* Ilde Pirovano com a Gertrudis (mare de Raúl)
* Herminia Mancini com a Langosta
* Elisa Labardén com a Teresa
* Aurora Sánchez
* Olga Zubarry com a Extra

## Comentaris

El crític Raimundo Calcagno "Calki" va considerar que aquest film va superar tots els treballs anteriors del director i el va col·locar en primera línia. Per a Fernando M. Peña és un dels pocs films de culte argentins i la crònica d`' El Heraldo del Cinematografista va dir:
| « | ”Si bé per l'índole del seu tema pot resultar la pel·lícula xocant per a espectadors puritans, el seu caràcter sentimental i passional la fa especialment atraient per al públic femení, adult.” | » |
Per la seva part Manrupe i Portela escriuen:
| « | ”Un clàssic i un títol fonamental en la filmografia de Christensen. Històricament, inaugura el cinema eròtic al país. Amb elements favorits del seu director: passions mòrbides, ambients ombrívols i una teranyina escenogràfica omnipresent per a subratllar el destí que atrapa als protagonistes.” | » |

## Notes

* ↑ «Las 100 mejores del periodo 1933-1999 del Cine Argentino». La mirada cautiva. Museo del Cine Pablo Ducrós Hicken, pàg. 6–14. Arxivat de l'original el 2022-11-21.
* 1 2 3 Manrupe i Portela, 2001, p. 518.

## Referències

* Manrupe, Raúl; Portela, María Alejandra. Un diccionario de films argentinos (1930-1995). Buenos Aires: Editorial Corregidor, 2001.

## Enllaços externs

* Safo, historia de una pasión a Cinenacional.com
* Safo, historia de una pasión a YouTube
# Estolidobranquis

Els estolidobranquis (Stolidobranchia) són un ordre de tunicats de la classe dels ascidiacis. Es caracteritzen per tenir la brànquia plegada longitudinalment. Alguns gèneres de la nostra fauna son, Halocynthia, Distomus, Microcosmus, entre d'altres.

## Taxonomia

L'ordre Stolidobranchia inclou tres famílies amb 1.039 espècies:
* Família Molgulidae Lacaze-Duthiers, 1877
* Família Pyuridae Hartmeyer, 1908
* Família Styelidae Sluiter, 1895

## Referències

* ↑ «WoRMS - World Register of Marine Species - Stolidobranchia» (en anglès). [Consulta: 14 desembre 2020].
* ↑ Altaba, C. R., 1991. Invertebrats no artròpodes. Història Natural dels Països Catalans, 8. Fundació Enciclopèdia Catalana, Barcelona.
* ↑ «WoRMS - World Register of Marine Species - Taxonomic tree». [Consulta: 14 desembre 2020].
# Ilharre

Ilharre (en francès i oficialment Ilharre), és un municipi de la Baixa Navarra, un dels set territoris del País Basc, al departament dels Pirineus Atlàntics i a la regió de la Nova Aquitània. Limita amb les comunes de Burgue-Erreiti i Labastide-Villefranche al nord, Abitain a l'est, Labetze-Bizkai a l'oest, Arboti-Zohota al sud-est i Gabadi al sud.

## Demografia

Evolució demogràfica :
| 1901 | 1962 | 1968 | 1975 | 1982 | 1990 | 1999 |
| 301 | 160 | 169 | 157 | 158 | 146 | 135 |
| A partir de 1962, el cens té en compte la població resident definida com a "Population sans doubles comptes" per l'INSEE |||||||

## Administració

Llista d'alcaldes :
| Data d'elecció | Identitat |
| Les dades anteriors a 1995 no són conegudes. |||
| 1995 | Étienne Etchart |
| 2001 | Étienne Etchart |
# Tossal del Solà (Sant Esteve de la Sarga)

El Tossal del Solà pertany al terme municipal de Sant Esteve de la Sarga, a la comarca del Pallars Jussà, damunt mateix, i al nord-est, del poble de Sant Esteve de la Sarga i al nord-oest del de Beniure.
És un tossal de 1.052,6 m. alt. que fa de cim culminant de la Serra de Sant Esteve.

## Enllaços externs

* Institut Cartogràfic de Catalunya
# Corydoras potaroensis

Corydoras potaroensis és una espècie de peix de la família dels cal·líctids i de l'ordre dels siluriformes que es troba a Sud-amèrica: Guaiana.
Els mascles poden assolir els 4,1 cm de longitud total.

## Referències

* ↑ uBio (anglès)
* ↑ Lacépède B. G. E. 1803. Histoire naturelle des poissons. Hist. Nat. Poiss. v. 5. i-lxviii + 1-803 + index.
* ↑ BioLib (anglès)
* 1 2 «Corydoras potaroensis» (en anglès). FishBase. Froese, Rainer; Pauly, Daniel (editors).
# President de Bulgària

El President de Bulgària (búlgar: Президент на България) és el cap d'estat de Bulgària.

## Presidents de la República Popular (1946-1990)
### Presidents de la Presidència Provisional (1946-1947)

| | President | President | Inici del mandat | Fi del mandat | Partit |
| 1. | Vasil Koralov (1877–1950) | | 15 de setembre de 1946 | 9 de desembre de 1947 | BKP |

### Caps de la Presidència de l'Assemblea Nacional (1947-1971)

| | Cap | Inici del mandat | Fi del mandat | Partit |
| 2. (1.) | Mincho Naichev (1897–1956) | 9 de desembre de 1947 | 27 de maig de 1950 | BKP |
| 3. (2.) | Gueorgui Damiànov (1892–1958) | 27 de maig de 1950 | 27 de novembre de 1958† | BKP |
| 4. (3.) | Dimítar Gànev (1898–1964) | 30 de novembre de 1958 | 20 d'abril de 1964 | BKP |
| 5. (4.) | Gueorgui Traikov (1898–1975) | 20 d'abril de 1964 | 7 de juliol de 1971 | BKP |

### Caps del Consell d'estat (1971-1990)

| | Cap | Cap | Inici del mandat | Fi del mandat | Partit |
| 6. (1.) | Tòdor Jívkov (1911–1998) | | 7 de juliol de 1971 | 17 de novembre de 1989 | BKP |
| 7. (2.) | Pétar Mladénov (1936–2000) | | 17 de novembre de 1989 | 3 d'abril de 1990 | BKP |

## Presidents de la I República Democràtica (1990-actualitat)

| | President | Inici del mandat | Fi del mandat | Partit |
| 7. | Pétar Mladénov (President Interí) | 3 d'abril de 1990 | 6 de juliol de 1990 | BSP |
| 8. (1.) | Jéliu Jélev | 6 de juliol de 1990 | 22 de gener de 1997 | UDF |
| 9. (2.) | Pétar Stoyanov | 22 de gener de 1997 | 22 de gener de 2002 | UDF |
| 10. (3.) | Gueorgui Parvanov | 22 de gener de 2002 | 22 de gener de 2012 | BSP |
| 11. (4.) | Rosen Plevneliev | 22 de gener de 2012 | 22 de gener de 2017 | GERB |
| 12. (5.) | Rumen Radev | 22 de gener de 2017 | | Cap |

## Símbols

* La Bandera actual de Bulgària
* La Bandera de la República Popular (1946-1948)
* La Bandera de la República Popular (1948-1967)
* La Bandera de la República Popular (1967-1971)
* La Bandera de la República Popular (1971-1990)

## Vegeu també

* Llista de sobirans de Bulgària

## Enllaços externs

* President de la República, pàgina oficial (búlgar)
# Andre Matos

Andre Matos (São Paulo, 14 de setembre de 1971- 8 de juny de 2019) era un músic, cantant i compositor brasiler, conegut mundialment pel seu excel·lent acompliment com vocalista i la seua qualitat com compositor. La seua versatilitat el va portar a experimentar en diferents plànols musicals al llarg de la seua carrera, sent la seua preferit el heavy metal en els seus distintes variants.

## Discografia
### Viper

* Soldiers of Sunrise (1987)
* Theatre of Fate (1989)

### Angra

* Reaching Horizons (Demo Tape) (1992)
* Angels Cry (1993)
* Evil Warning EP (1994)
* Eyes Of Christ (Demo Tape) (1995)
* Holy Land (1996)
* Make Believe EP (1996)
* Freedom Call EP (1996)
* Holy Live EP (1997)
* Lisbon EP (1997)
* Fireworks (1998)
* Rainy Nights EP (1999)

### Shaaman

* Ritual (2002)
* Shaman-RituAlive (2003)
* Reason (2005)

### Virgo

* Virgo (2001)

### Andre Matos

* Time To Be Free (2007)
* Mentalize (2009)
* The Turn Of The Lights (2012)

### Col·laboracions

* Nepal: Manifiesto (1996)
* Looking Glass Self: Stigmata (1998)
* Superior: Younique (1998)
* Time Machine: Secret Oceans Part II (1998)
* Sagrado: Ao Oeste do Sol, Oeste da Lua (2000)
* Rodrigo Alves: Suddenly (2000)
* William Shakespeare's Hamlet (2001)
* Karma: Into the Eyes (2001)
* Henceforth: I.Q.U. (2001)
* Avantasia: The Metal Opera Parts I & II (2001) / (2002)
* Dr. Sin: DVD "10 Anos (Ao Vivo)" (2003)
* Aina: Days Of Rising Doom (2004)
* Luca Turilli: Prophet Of The Last Eclipse (2002)
* Avalanch: Los Poetas han Muerto (2003)
* Korzus: Ties Of Blood (2004)
* Thalion: Another Sun (2004)
* Eyes Of Shiva: Deep (2005)
* Krusader: Angus (2006)
* Tren Loco:Venas de acero/Acorazado Belgrano (2008)
* HDK: System Overload (2009)

## Referències

* ↑ «Andre Matos, Former ANGRA Frontman, Passes Away» (en anglès). Hardwired Magazine, 08-06-2019. [Consulta: 17 maig 2023].
* ↑ «Confirmada la causa del fallecimiento de André Matos (ex-Angra)» (en castellà). Mariskal Rock, 10-06-2019. [Consulta: 17 maig 2023].

## Enllaços externs

* Lloc Web Oficial d'Andre Matos Arxivat 2007-10-16 a Wayback Machine. (anglès)
# Chhatrapur

Chhatrapur (oriya ଛତର୍ପୁର) també Chatrapur, és una vila i àrea notificada capital del districte de Ganjam a Orissa, situada a 19° 21′ N, 84° 59′ E﻿ / ﻿19.35°N,84.98°E﻿ / 19.35; 84.98. La població al cens de 2001 era de 20.288 habitants.
Va substituir Gopalpur com a capital del districte, i és una de les capitals menys desenvolupades de l'Índia.
# Estils de cervesa

Estil de cervesa és un terme utilitzat per a classificar les cerveses pel seu mètode de producció, ingredients utilitzats i recepta, tradicional, geogràfica o de nova creació.
Molts estils de cervesa es classifiquen com un dels dos tipus principals, Ale i Lager. Els llevats que fermenten a temperatures més càlides, generalment entre 15,5 i 24 C, formen una capa d'escuma en la superfície de la cervesa fermentada, per això se'ls coneix com a llevats de fermentació superior i generalment es classifiquen com a cerveses tipus Ale, sent l'estil més habitual a les cerveses artesanes. Els llevats que fermenten a temperatures més baixes, tenen la capacitat de processar un compost químic conegut com a rafinosa, un sucre complex. Aquests llevats s'acumulen en el fons. La majoria de la cervesa industrial que es produeix avui es fermenta d'aquesta manera i es diu Lager.

## Referències

* ↑ «Yeast and Alcoholic Beverages: Beer, Wine and Liquor». Welcome to University of Hawaii at Manoa Botany. University of Hawaii. Arxivat de l'original el 30 de noviembre de 2009. [Consulta: 9 novembre 2009].
# Hylyphantes

Hylyphantes és un gènere d'aranyes araneomorfes de la subfamília Erigoninae, dins de la família Linyphiidae. Fou descrit per primera vegada per Eugène Louis Simon l'any 1884.
És sinònim del gènere Erigonidium Smith, 1904

## Característiques

Es diferencia dels gèneres relacionats per un parell de conductes copuladors en espiral a la femella, que coincideixen amb un èmbol turbinat en el mascle.Els dos sexes són semblants en aparença; el mascle no té modificacions.

## Distribució

Es pot trobar a la zona paleàrtica i el Sud-est d'Àsia.

## Llista d'espècies

Segons The World Spider Catalog 12.0:
* Hylyphantes birmanicus (Thorell, 1895)
* Hylyphantes geniculatus El teu & Li, 2003
* Hylyphantes graminicola (Sundevall, 1830)
* Hylyphantes nigritus (Simon, 1881) (Espècie tipus)
* Hylyphantes spirellus El teu & Li, 2005
* Hylyphantes tanikawai Ono & Saito, 2001

## Referències

* ↑ Simon, E. Les arachnides de France. Tome cinquième, deuxième et troisième partie, 1884.
* ↑ Wunderlich, J. «Zur Synonymie einiger Spinnen-Gattungen und -Arten aus Europa und Nordamerika (Arachnida: Araneae)». Senckenbergiana Biologica, vol. 51, 1970, pàg. 406.
* 1 2 Tu, L.; Li, S. «A review of the spider genus Hylyphantes (Araneae: Linyphiidae) from China». The Raffles Bulletin of Zoology, vol. 51, 2, 2003, pàg. 209–214. Arxivat 2006-12-29 a Wayback Machine.
* ↑ «Gen. Hylyphantes Simon, 1884». . Natural History Museum Bern, 2019. DOI: 10.24436/2 [Consulta: 15 juny 2019].
* ↑ Platnick, 2011: The world spider catalog (American Museum of Natural History).
# Titi (desambiguació)

* No s'ha de confondre amb Tití.
Titi és el nom dels següents personatges:
* Titi, germana del rei de la dinastia XX, Ramsès III i que fou segurament després una de les seves dones.
* Titi, mala adaptació del nom gentilici Tici, propi de la gens Tícia.
* Renoms:
** Rafael Conde, El Titi (Talavera de la Reina, Toledo, 1939), artista de varietats.
** Aboubacar Sidiki Camara, més conegut com a Titi Camara (Conakry, 1972), futbolista i entrenador guineà.
** Josep Maria Roca i Bigas Titi (Vic, 1982), jugador d'hoquei patins català.
# Corydoras pulcher

Corydoras pulcher és una espècie de peix de la família dels cal·líctids i de l'ordre dels siluriformes que es troba a Sud-amèrica: Brasil. Els mascles poden assolir els 5 cm de longitud total.

## Referències

* ↑ uBio (anglès)
* ↑ Lacépède B. G. E. 1803. Histoire naturelle des poissons. Hist. Nat. Poiss. v. 5. i-lxviii + 1-803 + index.
* ↑ BioLib (anglès)
* 1 2 «Corydoras pulcher» (en anglès). FishBase. Froese, Rainer; Pauly, Daniel (editors).
# President de Cap Verd

El president és el cap d'Estat de Cap Verd, i és triat per la població per a un mandat de 5 anys. L'última elecció va ocórrer en 2011.
Aquesta és la llista dels presidents de Cap Verd des de l'any 1975.
| # | Imatge | Nom (Naixement–mort) | Elecció | Mandat | Mandat | Partit |
| # | Imatge | Nom (Naixement–mort) | Elecció | Inici | Fi | Partit |
| 1 | | Pedro Verona Rodrigues Pires (n. 1934) | 1975 1980 1985 | 8 de juliol de 1975 | 4 d'abril de 1991 | Partido Africano pela Independência da Guiné e Cabo Verde - PAIGC (til 1981) |
| | | Pedro Verona Rodrigues Pires (n. 1934) | 1975 1980 1985 | 8 de juliol de 1975 | 4 d'abril de 1991 | Partido Africano pela Independência de Cabo Verde - PAICV (depos 1981) |
| 2 | | Carlos Veiga (n. 1949) | 1991 1995 | 4 d'abril de 1991 | 29 de juliol de 2000 | Movimento pela Democracia - MPD |
| 3 | | Gualberto do Rosário (n. 1950) (provizore en nomo di Carlos Veiga til la 5 d'octubre de 2000). | — | 29 de juliol de 2000 | 1 de febrer de 2001 | Movimento pela Democracia - MPD |
| 4 | | José Maria Neves (n. 1960) | 2001 2006 2011 | 1 de febrer de 2001 | 22 d'abril de 2016 | Partido Africano pela Independência de Cabo Verde - PAICV |
| 5 | | Ulisses Correia e Silva (n. 1962) | 2016 2021 | 22 d'abril de 2016 | actualitat | Movimento pela Democracia - MPD |

## Vegeu també

* Primer Ministre de Cap Verd
* Cap Verd

## Referències

* 1 2 Political Parties of the World (6th edition, 2005), ed. Bogdan Szajkowski, page 113.

## Enllaços externs

* Web oficial del President de Cap Verd Arxivat 2011-07-13 a Wayback Machine. (portuguès)
* World Statesmen - Cape Verde (anglès)
# Charles Van Den Born

Charles-Louis Van Den Born (Lieja, 11 de juliol de 1874 - Saint-Germain-en-Laye, 24 de gener de 1958) va ser un ciclista belga, que competí a principis del segle xx. Especialista en la Velocitat, va aconseguir set campionats nacionals.

## Palmarès

* 1898
** Campió de Bèlgica de velocitat
* 1901
** Campió de Bèlgica de velocitat
* 1905
** Campió de Bèlgica de velocitat
* 1906
** Campió de Bèlgica de velocitat
* 1907
** Campió de Bèlgica de velocitat
* 1908
** Campió de Bèlgica de velocitat
* 1909
** Campió de Bèlgica de velocitat

## Referències

* Fitxa a sitiodeciclismo.net
* Fitxa a cyclebase.nl
* Fitxa a memoire-du-cyclisme.eu
# Nou Catàleg General Revisat

El Nou Catàleg General Revisat (en anglès Revised New General Catalogue o RNGC), és una revisió del Nou Catàleg General feta per J. L. I. Dreyer. Algunes de les mesures de lluentor de Dreyer, o les descripcions dels objectes astronòmics no eren precises, heus aquí el motiu d'aquest nou treball. La majoria dels programes d'ordinador utilitzen aquesta revisió com a base de dades.

## Vegeu també

* Nou Catàleg General
* Llista d'objectes NGC

## Altres catàlegs astronòmics

* Catàleg Índex
* Catàleg General
* Nou Catàleg General
* Catàleg Messier
* Catàleg de galàxies principals
* Catàleg General Upsala
# Factor de velocitat

El factor de velocitat d'una línia de transmissió elèctrica es basa en el fet que la velocitat del senyal en la línia de transmissió és més lenta que la velocitat d'un senyal en l'espai lliure. La velocitat de propagació d'un senyal en un cable és menor que la velocitat de propagació de la llum en l'espai lliure per una fracció anomenada factor de velocitat.
       $V_{f}={\frac {V_{p}}{C}}\,\!$
On, $V_{f}$ és el Factor de Velocitat, $V_{p}$ és el valor real de velocitat de propagació en el medi d'estudi i $C$ és la velocitat de propagació en l'espai lliure:$C=3*10^{8}m/s$
La velocitat a la qual viatja una ona electromagnètica en una línia de transmissió, depèn de la constant dielèctrica del material aillant que separa els dos conductors.
El factor de velocitat es pot obtenir aproximadament, amb la fórmula:
       $V_{f}={\frac {1}{\sqrt[]{\epsilon _{r}}}}\,\!$
on $\epsilon _{r}$ és la constant dielèctrica d'un material determinat (permitivitat del material relatiu a la permitivitat del buit, la relació ${\frac {\epsilon }{\epsilon _{r}}}$).
La constant dielèctrica és simplement la permeabilitat relativa del material. La constant dielèctrica relativa de l'aire és 1,0006. Tanmateix la constant dielèctrica dels materials comunament utilitzats en les línies de transmissió varien d'1,2 a 2,8, donant factors de velocitat des de 0,6 a 0,9. A la següent taula es donen factors de velocitat:
             MaterialFactor de Velocitat Aire0.95 - 0.975 Hule0.5 - 0.65 Polietilè0.66 Tefló0.70 Escuma de Tefló0.82 Pins de Tefló0.81 Espiral de Tefló0.81

## Referències

* Apuntes de la asignatura Medios y Sistemas de Transmisión, UEM, curso 2009/2010;
# Hyman Bass

Hyman Bass (Houston, 5 d'octubre de 1932) és un matemàtic estatunidenc.

## Vida i Obra

Bass era el setè dels vuit fills d'una parella d'immigrants jueus lituans a Houston, Texas. Durant la Segona Guerra Mundial quatre dels seus germans grans van estar involucrats en ella directament o indirecta. En acabar la guerra la família es va traslladar a Los Angeles on els seus germans grans estudiaven a Caltech. En acabar els estudis secundaris va anar a la universitat de Princeton per estudiar matemàtiques i on es va graduar el 1955 molt influenciat per Emil Artin. A continuació va anar a la universitat de Chicago on es va doctorar el 1959 amb una tesi dirigida per Irving Kaplansky sobre les nocions de dimensió homológica.
A partir de 1959 va ser professor de matemàtiques a la Universitat de Colúmbia fins que es va retirar el 1999. Com que també tenia un fort interés per l'ensenyament de les matemàtiques, a partir de 1999 ha sigut professor del centre d'educació matemàtica de la universitat de Michigan, a més de presidir la Comissió Internacional per a l'ensenyament de les matemàtiques entre el 1999 i el 2006. Pels seus treballs en pedagogia de les matemàtiques va rebre els premis Gung and Hu (2006) i Dolciani (2013).
En el camp de la recerca matemàtica, va estar interessat per la K-teoria, l'àlgebra commutativa, la geometria algebraica i la teoria de grups. Els seus treballs sobre les accions de grup, conjuntament amb Jean-Pierre Serre van conduir a l'avui anomenada teoria de Bass-Serre.

## Referències

* ↑ Bass, 1999, p. 3.
* ↑ Bass, 1999, p. 5.
* ↑ Chang, 2011, p. 446.
* ↑ Bass, 1999, p. 6.
* ↑ Chang, 2011, p. 445.
* ↑ Bass, 1999, p. 6-9.
* ↑ Shallen, 1999, p. 192.

## Bibliografia

* Bass, Hyman. «A professional autobiography». A: T.Y. Lam; A.R. Magid (eds.). Algebra, K-Theory, Groups, and Education (en anglès). American Mathematical Society, 1999, p. 3-14. ISBN 0-8218-1087-1.
* Chang, Sooyoung. Academic Genealogy of Mathematicians (en anglès). World Scientific Publishing, 2011. ISBN 978-981-4282-29-1.
* Helmstetter, Jacques «About a Theorem of Hyman Bass and Other Topics» (en anglès). Advances in Applied Clifford Algebras, Vol. 28, Num. 47, 2018. DOI: 10.1007/s00006-018-0863-x. ISSN: 0188-7009.
* Shallen, Peter B. «Three manifold topology and tha tree for PSL_sub 2». A: T.Y. Lam; A.R. Magid (eds.). Algebra, K-Theory, Groups, and Education (en anglès). American Mathematical Society, 1999, p. 189-210. ISBN 0-8218-1087-1.

## Enllaços externs

* O'Connor, John J.; Robertson, Edmund F. «Hyman Bass» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* «About Hyman Bass» (en anglès). SOFHCH - Columbia University. [Consulta: 21 desembre 2023].
* «Hyman Bass» (en anglès). Marsal Family School of Education - Michigan University. [Consulta: 21 desembre 2023].
# Dífil (filòsof megàric)

Dífil (en llatí Diphilus, en grec Δίφιλος) va ser un filòsof megàric nascut a Bosporus (Bòsfor) que era deixeble d'Eufant i d'Estilpó (Euphantus i Stilpo). És esmentat per Diògenes Laerci.

## Referències

* ↑ «Di'philus». A: William Smith (ed.). A Dictionary of Greek and Roman Biography and Mythology (en anglès). Londres: John Murray, 1870.
# Port de matrícula

Un port de matrícula (en anglès Home Port) és el port on s'ha inscrit o registrat un vaixell.
Tots els estats que tenen un registre de vaixells poden tenir un o més ports per a les seves embarcacions, i cada embarcació només pot tenir un port de matrícula.
El port de matrícula s'ha d'exhibir pintat a popa sota del nom de la nau, i també a totes les seves embarcacions salvavides, a les dues amures.
El port de matrícula és un concepte jurídic. Per tant, un vaixell pot estar registrat en un port on mai no hagi recalat. És més, un port de matrícula no necessàriament és un port físic, com és el cas de ciutat de La Paz (Bolívia), port de matrícula de les embarcacions que enarboren pavelló bolivià en tota la hidrovia Paranà-Paraguai.
Alguns dels ports de matrícula dels registres més importants són: Monròvia (Libèria), Panamà (Panamà), Limassol (Xipre).